Bouer ernstig beseer ná hy op staaf valArgieffoto: Netcare 911 ’n Konstruksiewerker is in die hospitaal opgeneem nadat hy op ŉ betonstaalstaaf geval en ernstig beseer is toe dit sy bolyf deurboor het. Shawn Herbst, Netcare 911-woordvoerder, sê paramedici het Woensdagoggend op berigte gereageer van ŉ nywerheidsvoorval in Helen Josephstraat in Johannesburg se middestad. “Volgens berigte op die toneel het ŉ 36-jarige konstruksiewerker van sy steier afgeval en op die blootgestelde staaf beland, wat toe sy bolyf deurdring het,” het Herbst gesê. “Weens die aard van sy beserings is die pasiënt op die toneel behandel en daarna in ŉ ernstige toestand na ŉ nabygeleë hospitaal vir ondersoek en sorg gebring.”